ಸಮಂಥಾ ಥವಾಸ್‌ ಎಂಬ ಜಪಾನ್ ದೇಶದ ಪ್ರಸಿದ್ಧ ಫ್ಯಾಷನ್ ಕಂಪನಿಯ ಪರ್ಸ್‌ಗಳ ವಿನ್ಯಾಸಕ್ಕೆ ಸಹಾಯ ಮಾಡಿದರು. ಮತ್ತು ಅಮೇಜಾನ್.ಕಾಮ್‌‍ನ ಆಭರಣಗಳ ಪ್ರಚಾರಕ್ಕೂ ಕೂಡ ಕೆಲಸ ಮಾಡಿದ್ದಾರೆ. 2004ರಲ್ಲಿ ಹಿಲ್ಟನ್, ಪರ್ಲಕ್ಸ್ ಫ್ರಾಗ್ರನ್ಸ್‌ ಎಂಬ ಸುಗಂಧ ದ್ರವ್ಯಗಳ ಉತ್ಪಾದನ ಕ್ಷೇತ್ರದಲ್ಲಿ ತೊಡಗಿಸಿಕೊಂಡರು. ಮೊದಲು ಈ ಉತ್ಪನ್ನಗಳನ್ನು ಸಣ್ಣ ಪ್ರಮಾಣದಲ್ಲಿ ಬಿಡುಗಡೆ ಮಾಡುವುದಕ್ಕೆ ಸಿದ್ದತೆಯನ್ನು ನಡೆಸಿದ್ದರು. ಅದರ ನಂತರ ಹೆಚ್ಚು ಬೇಡಿಕೆಯ ಬಂದದ್ದರಿಂದ 2004ರ ಡಿಸೆಂಬರ್ ಒಳಗೆ ದೊಡ್ದ ಪ್ರಮಾಣದಲ್ಲಿ ಬಿಡುಗಡೆಗೊಳಿಸಲು ಮುಂದಾದರು. ಈ ಸುಗಂಧ ದ್ರವ್ಯದ ಬಿಡುಗಡೆಯೊಂದಿಗೆ ಶೇಕಡ 47ರಷ್ಟು ಪರ್ಲಕ್ಸ್ ಉತ್ಪನ್ನಗಳ ಮಾರಾಟವನ್ನು ಹೆಚ್ಚಿಸುವ ಗುರಿಯನ್ನು ಈ ಕಂಪೆನಿ ಹೊಂದಿತ್ತು ಮತ್ತು ಪ್ರಮುಖವಾಗಿ ಈ ಸುಗಂಧ ದ್ರವ್ಯಗಳು ಹಿಲ್ಟನ್ ಬ್ರಾಂಡೆಡ್ ಸುಗಂಧ ದ್ರವ್ಯಗಳೆಂದೇ ಹೆಚ್ಚು ಮಾರಾಟವಾಗುತ್ತಿತ್ತು. ಹಿಲ್ಟನ್‌‌‍ರವರ ಹಿಲ್ಟನ್ ಸುಗಂಧ ದ್ರವ್ಯದ ಯಶಸ್ಸಿನ ನಂತರ ಪರ್ಲಕ್ಸ್ ಫ್ರಾಗ್ರೆನ್ಸಸ್‌‍ ಪುರುಷರ ಸುಗಂಧ ದ್ರವ್ಯವನ್ನು ಒಳಗೊಂಡಂತೆ ಹಿಲ್ಟನ್‌‌‍ರ ಹೆಸರಿನಲ್ಲಿ ಹಲವು ಸುಗಂಧ ದ್ರವ್ಯಗಳನ್ನು ಬಿಡುಗಡೆ ಮಾಡಲಾಯಿತು. 2007ರ ಅಕ್ಟೋಬರ್ ತಿಂಗಳಲ್ಲಿ ಪ್ಯಾರೀಸ್ ಹಿಲ್ಟನ್ "ಕ್ಯಾನ್ ಕ್ಯಾನ್" ಎಂಬ ಹೊಸ ಸುಗಂಧ ದ್ರವ್ಯವನ್ನು ಬಿಡುಗಡೆ ಮಾಡಿದರು. ಇದು ಹಿಲ್ಟನ್, ಜಸ್ಟ್ ಮೀ ಮತ್ತು ಹೇರಿಸ್ ಸುಗಂಧ ದ್ರವ್ಯಗಳ ನಂತರ ಇದು ಮಹಿಳೆಯರ ಸುಗಂಧ ದ್ರವ್ಯದಲ್ಲಿ ನಾಲ್ಕನೇಯದಾಗಿತ್ತು. 2008ರ ನವೆಂಬರ್ ತಿಂಗಳಲ್ಲಿ ಪ್ಯಾರೀಸ್ ಹಿಲ್ಟನ್‌‍ರವರು ಮಹಿಳೆಯರಿಗಾಗಿ "ಫೇರಿ ಡಸ್ಟ್" ಎಂಬ ಐದನೇ ಸುಗಂಧ ದ್ರವ್ಯವನ್ನು ಬಿಡುಗಡೆ ಮಾಡಿದರು. ಜುಲೈ 2009ರಲ್ಲಿ ಅವರ ಆರನೇ ಮಹಿಳೆಯರ ಸುಗಂಧ ದ್ರವ್ಯ "ಸೈರಿನ್‌" ಅನ್ನು ಬಿಡುಗಡೆ ಮಾಡಿದರು. ಜನವರಿ 2007ರಲ್ಲಿ ಹೇರ್ ಟೆಕ್ ಇಂಟರ‍್ನ್ಯಾಷನಲ್‌ ಸಂಸ್ಥೆಯ ಪಾಲುಗಾರಿಕೆ ಜೊತೆಗೂಡಿ ಡ್ರೀಮ್ ಕ್ಯಾಚರ್ಸ್ ಎಂಬ ಕೇಶ ವಿನ್ಯಾಸ ಉದ್ಯಮವನ್ನು ತೆರೆದರು. 2007ರ ಆಗಸ್ಟ್ ತಿಂಗಳ ಪ್ರಾರಂಭದಲ್ಲಿ, ಹಿಲ್ಟನ್ ವಿವಿಧ ಪಾದರಕ್ಷೆಗಳ ಉದ್ಯಮವನ್ನು ಪ್ರಾರಂಭಿಸಲು ಅಂಟೆಬಿಯವರೊಂದಿಗೆ ಅನುಮತಿಯ ಒಪ್ಪಂದಕ್ಕೆ ಸಹಿಮಾಡಿದರು. "ಪ್ಯಾರೀಸ್ ಹಿಲ್ಟನ್ ಫೂಟ್‌ವೇರ್" ಎಂಬ ಹೆಸರಿನೊಂದಿಗೆ ಸ್ಟಿಲಿಟೊಸ್,ಪ್ಲಾಟ್ ಫಾಮ್ಸ್, ಫ್ಲಾಟ್ಸ್, ವೆಡ್ಜಸ್ ಮತ್ತು ಸ್ಪೋರ್ಟ್ಸ್‌ ಪಾದರಕ್ಷೆಗಳ ಸಂಗ್ರಹವನ್ನು 2008ಕ್ಕೆ ಮಾರುಕಟ್ಟೆಗೆ ಬಿಡುಗಡೆ ಮಾಡಬಹುದೆಂದು ಯೋಜಿಸಲಾಗಿತ್ತು. 2007ರ ಆಗಸ್ಟ್ ತಿಂಗಳ ಮಧ್ಯಭಾಗದಲ್ಲಿ ಲಾಸ್‌ಏಂಜಲೀಸ್‌‍ನ ಕಿಟ್‌‍ಸನ್ ಬೌಟಿಕ್‌‍ನಲ್ಲಿ ಮೇಲುಡುಗೆಗಳು, ವಿವಿಧ ವಿನ್ಯಾಸದ ಬಟ್ಟೆಗಳು, ಕೋಟುಗಳು ಮತ್ತು ಜಿನ್ಸ್ ಉಡುಗೆಗಳನ್ನು ಬಿಡುಗಡೆ ಮಾಡಿದರು. ಹಿಲ್ಟನ್ 2005ರಲ್ಲಿ ಫ್ರೆಡ್ ಖಲಿಲಿಯಾನ್‌‍ ಅವರ ಒಡೆತನದಲ್ಲಿದ್ದ ಸರಣೀ ನೈಟ್‌ಕ್ಲಬ್‌ಗಳಿಗೆ "ಕ್ಲಬ್ ಪ್ಯಾರೀಸ್" ಹೆಸರನ್ನು ಬಳಸಿಕೊಳ್ಳಲು ಸಮ್ಮತಿಯನ್ನು ನೀಡಿದರು. ಆದರೆ ಹಲವು ಪ್ರಚಾರಸಂಬಂಧೀ ಕಾರ್ಯಕ್ರಮಗಳಿಗೆ ಹಾಜರಾಗಲು ಸಾಧ್ಯವಾಗದ ಕಾರಣ ಈ ಒಪ್ಪಂದವು 2007ರಲ್ಲಿ ಮುಕ್ತಾಯಗೊಂಡಿತು. ಡಿಸೆಂಬರ್ 2007ರಲ್ಲಿ "ರಿಚ್ ಪ್ರೊಸೆಕ್ಕೊ",ಇಟಲಿಯನ್ ಸ್ಪಾರ್ಕ್‌‍ಲಿಂಗ್ ವೈನ್‌ನ ಕ್ಯಾನ್ ಮಾದರಿಯನ್ನು ಪ್ರಚಾರ ಮಾಡುವುದಕ್ಕೆ ಹಿಲ್ಟನ್‌ ಬೆತ್ತಲೆ ಮೈಗೆ ಚಿನ್ನದ ಬಣ್ಣವನ್ನು ಹಚ್ಚಿಕೊಂಡು ಕಾಣಿಸಿಕೊಂಡಿದ್ದಳು. ಅವರು ಹಲವು ಉತ್ಪನ್ನಗಳ ಪ್ರಿಂಟ್ ಜಾಹೀರಾತುಗಳಿಲ್ಲಿ ಕಾಣಿಸಿಕೊಳ್ಳಲು ಮತ್ತು ಈ ಮದ್ಯದ ಪ್ರಚಾರಕ್ಕಾಗಿ ಜರ್ಮನಿಗೂ ಸಹ ಪ್ರಯಾಣಿಸಿದರು. 

ರೂಪದರ್ಶಿಯಾಗಿ
ಸಿನಿಮಾ
ಉತ್ಪನ್ನಗಳು ಮತ್ತು ಅನುಮೊದನೆಗಳು
ಕಿರುತೆರೆ